|  |
| --- |
| PATVIRTINTA |
| Klaipėdos miesto savivaldybės |
| Tarybos 2021 m. spalio 28 d. |
| sprendimu Nr. T2-222 |

**KOMPENSAVIMO UŽ NEĮRENGTAS AUTOMOBILIŲ STOVĖJIMO VIETAS TVARKOS APRAŠAS**

**I SKYRIUS**

**BENDROSIOS NUOSTATOS**

1. Kompensavimo už neįrengtas automobilių stovėjimo vietas tvarkos aprašas (toliau – Aprašas) nustato lėšų įrengiamoms Klaipėdos miesto bendrojo naudojimo automobilių stovėjimo aikštelėms kompensuoti (toliau – kompensacija) teikimo tikslus, teikėjus, gavėjus, lėšų panaudojimo ir kontrolės tvarką.
2. Aprašo tikslas – gerinti ekologinę situaciją mieste, mažinti automobilių taršą, ypač senamiestyje, sudaryti ekonomines prielaidas darniai centrinės miesto dalies urbanistinei plėtrai, taip pat sudaryti palankias sąlygas įrengti bendrojo naudojimo automobilių stovėjimo aikšteles Klaipėdos mieste, kooperuoti privačių nekilnojamojo turto statytojų ir Klaipėdos miesto savivaldybės (toliau – Savivaldybė) lėšas šių aikštelių plėtrai.
3. Kompensavimo už neįrengtas automobilių stovėjimo vietas sutartis (toliau – sutartis) – savanoriškas lėšų teikėjo ir lėšų gavėjo susitarimas, nustatantis kompensacijos teikimo objektą, šalių teises ir pareigas, sutarties įvykdymo terminus, sutarties galiojimo, nutraukimo, keitimo ir papildymo tvarką.
4. Aprašas parengtas vadovaujantis Lietuvos Respublikos teritorijų planavimo įstatymu ir statybos techniniu reglamentu STR 2.06.04:2014 „Gatvės ir vietinės reikšmės keliai. Bendrieji reikalavimai“ (toliau – statybos techninis reglamentas [1]).
5. Aprašas taikomas tik tuo atveju, jei neprieštaraujama galiojantiems teritorijų planavimo bei statinio projektavimo dokumentams, kuriais automobilių stovėjimo vietų poreikis nustatytas vadovaujantis tuo metu galiojusiu statybos techniniu reglamentu [1].

**II SKYRIUS**

**PRIVALOMO AUTOMOBILIŲ STOVĖJIMO VIETŲ SKAIČIAUS NUSTATYMAS**

1. Bendruoju atveju minimalus automobilių stovėjimo vietų skaičius nustatomas vadovaujantis statybos techninio reglamento [1] 30 lentele.
2. Rekonstruojamam ar kapitališkai remontuojamam statiniui (statinio ar jo dalies paskirties keitimo atveju) privalomas automobilių stovėjimo vietų skaičius perskaičiuojamas tik tam plotui, kurio funkcinė paskirtis yra pakeista.

**III SKYRIUS**

**AUTOMOBILIŲ STOVĖJIMO VIETŲ MAŽINIMAS**

1. Vadovaujantis statybos techninio reglamento [1] 108.1 papunkčiu, miesto teritorija suskirstoma į 4 zonas pagal grafinį priedą „Automobilių stovėjimo vietų koeficientų zonos“ (priedas) ir kiekvienai zonai nustatomi šie automobilių stovėjimo vietų koeficientai:

8.1. 1 zona (senamiestis) – 0,25;

8.2. 2 zona (centrinė mieto dalis) – 0,50;

8.3. 3 zona (Smiltynė) – 0,75;

8.4. 4 zona (likusi miesto teritorija) – 1,0.

1. Vadovaujantis statybos techninio reglamento [1] 108.2 papunkčiu, 2 ir 3 zonose nustatytą automobilių stovėjimo vietų skaičių galima mažinti ne didesne nei 0,25 reikšme, už neįrengtas vietas mokant kompensaciją.
2. Vadovaujantis statybos techninio reglamento [1] 112.1.2 papunkčiu, iki 30 % privalomų automobilių stovėjimo vietų (išskyrus vietas specialiajam transportui ir žmonėms su negalia) gali būti įrengiamos gatvių raudonųjų linijų ribose, kai yra visos toliau nurodytos sąlygos:
   1. . statytoja yra valstybės ar Savivaldybės institucija, įstaiga ar valstybės įmonė;
   2. . projektuojami pastatai, kuriuose numatyta įrengti socialinį būstą, nakvynės namus ar socialinės globos namus.
3. 4 zonoje automobilių stovėjimo vietų skaičius nemažinamas.
4. Kompensacija gali būti taikoma tik tais atvejais, kai nuo remontuojamo pastato (statinio ar jo dalies paskirties keitimo atveju) daugiau kaip 500 m spinduliu nėra galimybių įrengti trūkstamas automobilių stovėjimo vietas. Savivaldybės administracija ieškos galimybių ir siūlys vietas, kur būtų galima įrengti trūkstamas automobilių stovėjimo vietas.
5. Kompensacijos dydis už vieną automobilių stovėjimo vietą, dėl kurios sudaryta sutartis, yra 4500,00 Eur su PVM. Kompensacijos dydis skaičiuojamas sveikais skaičiais apvalinant į didžiąją pusę, pvz., gavus 1,01 iki 1,99 kompensuojama už 2 stovėjimo vietas, nuo 2,01 iki 2,99 mokama už 3 ir t. t.
6. Kompensacijos dydis už vieną automobilių stovėjimo vietą indeksuojamas kartą per metus atsižvelgiant į metinį statybos sąnaudų kainų indeksą tokia tvarka:

14.1. Kompensacija padauginama iš pataisymo daugiklio:

Pataisymo daugiklis –

SSKIesamas – esamas kainos indeksas tą mėnesį, kai atliekamas perskaičiavimas;

SSKIbazinis – bazinės kainos indeksas tą mėnesį, kai priimtas Savivaldybės tarybos sprendimas (pirmasis perskaičiavimas), o kitų metų perskaičiavimui bazinės kainos indeksas imamas to mėnesio, kada buvo atliekamas paskutinis kainos perskaičiavimas.

* 1. Esamos ir bazinės kainos indeksų šaltinis – Statistikos departamento duomenų bazės. Šiuos indeksus galima rasti (žingsniai):

<https://osp.stat.gov.lt>;

* + - * + visi rodikliai;
        + Rodiklių duomenų bazė;
        + pagal temą;
        + ūkis ir finansai (makroekonomika);
        + kainų indeksai, pokyčiai ir kainos;
        + statybos sąnaudų elementų kainų indeksai (SSKI), kainų pokyčiai ir svoriai;
        + statybos sąnaudų elementų kainų indeksai;
        + statybos sąnaudų elementų kainų indeksai (2015 m. – 100);
        + inžineriniai statiniai – keliai ir gatvės;
        + nurodome laikotarpį.

1. Taikytinas indeksas apskaičiuojamas ir tvirtinamas Savivaldybės administracijos direktoriaus įsakymu kiekvienų metų vasario mėnesį. Pirmasis kompensacijos indeksavimas atliekamas 2023 m.

**IV SKYRIUS**

**DOKUMENTŲ TVARKYMAS IR SUTARTIES SUDARYMAS**

1. Statytojas, nustatęs, kad projektuojamam naujam statiniui, rekonstruojamam ar kapitališkai remontuojamam statiniui (statinio ar jo dalies paskirties keitimo atveju) dėl fizinių sąlygų nebuvimo trūksta reikalingų automobilių stovėjimo vietų, sudaro su Savivaldybe sutartį.
2. Sumokėta kompensacija nesuteikia statytojui nuosavybės ar naudojimo, valdymo teisių į įrengtą bendrojo naudojimo automobilių stovėjimo aikštelę Klaipėdos mieste. Statytojas gali naudotis įrengta bendrojo naudojimo automobilių stovėjimo aikštele bendra tvarka, sumokėdamas aikštelę eksploatuojančiai organizacijai už automobilių statymą. Statytojas, sumokėjęs kompensaciją, neįgyja teisės gauti gyventojo leidimo automobilių valdytojams lengvatinėmis sąlygomis.
3. Sutartis pasirašoma ir kompensacija už neįrengtas automobilių stovėjimo vietas turi būti sumokama iki prašymo gauti statybą leidžiantį dokumentą pateikimo dienos.

**V SKYRIUS**

**KOMPENSACIJOS PANAUDOJIMAS**

19. Kompensacija už neįrengtas automobilių stovėjimo vietas kaupiama ir apskaitoma Savivaldybės administracijos sąskaitoje Nr. LT664010042300546836, lėšos naudojamos pagal atskirą Savivaldybės administracijos direktoriaus  arba jo įgalioto asmens patvirtintą išlaidų sąmatą.

1. Kompensacijos lėšos naudojamos tik bendrojo naudojimo automobilių stovėjimo aikštelėms Klaipėdos miesto automobilių statymo poreikiams tenkinti pagal Klaipėdos miesto savivaldybės administracijos metų veiklos plano Susisiekimo sistemos priežiūros ir plėtros programą Nr. 6.
2. Einamaisiais metais nepanaudotos kompensacijos lėšos naudojamos kartu su kitais finansiniais metais gautomis lėšomis. Lėšos privalo būti naudojamos 20 punkte numatytam tikslui.

\_\_\_\_\_\_\_\_\_\_\_\_\_\_\_\_\_\_\_